Valstybinių ir savivaldybių švietimo

įstaigų (išskyrus aukštąsias mokyklas)

vadovų, jų pavaduotojų ugdymui, ugdymą

organizuojančių skyrių vedėjų veiklos

vertinimo nuostatų

1 priedas

**(Švietimo įstaigos (išskyrus aukštąją mokyklą) vadovo metų veiklos ataskaitos forma)**

**MAŽEIKIŲ RAJONO ŠERKŠNĖNŲ MOKYKLA – DAUGIAFUNKCIS CENTRAS**

(švietimo įstaigos pavadinimas)

**LINA ŠIMKIENĖ**

(švietimo įstaigos vadovo vardas ir pavardė)

**METŲ VEIKLOS ATASKAITA**

2022-01-19 Nr. \_\_\_\_\_\_\_\_

(data)

ŠERKŠNĖNAI

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
|  Mažeikių rajono Šerkšnėnų mokyklos–daugiafunkcio centro (toliau – įstaiga, Centras) 2021 m. veiklos tikslas – teikti vaikams kokybišką ikimokyklinį, priešmokyklinį, pradinį ugdymą, sudaryti palankias sąlygas ugdyti vaikų su negalia sugebėjimą pasirūpinti savimi ir integruotis visuomenėje, organizuoti ir teikti socialinės priežiūros paslaugas. Planuodama veiklas įstaiga siekė atliepti Mažeikių rajono patvirtintus bei valstybės švietimo bei socialinių paslaugų teikimo sistemai formuojamus prioritetus. 2021 m. Centro veiklos sritys: * mišri ikimokyklinio ugdymo grupė;
* pradinė klasė įvairiapusių raidos sutrikimų turintiems vaikams;
* vaikų dienos socialinė priežiūra;
* Mažeikių viešosios bibliotekos Šerkšnėnų filialas.

 Nuo 2021 m. sausio 2 d. suteikta akreditacija vaikų dienos socialinei priežiūrai teikti. Paslauga teikiama 21 neįgaliajam vaikui gyvenančiam Mažeikių rajone. Valstybės biudžeto lėšų suma skirta 2021 metams akredituotų vaikų dienos socialinės priežiūros paslaugų finansavimui – 7 200 Eur., savivaldybės – 3400 Eur. Bendradarbiaujant su „Mažeikių autizmo asociacija Lietaus vaikai“ 2021 metais įgyvendintas projektas ir įrengtas Sensorinis kambarys Šerkšnėnų mokyklos – daugiafunkcio centro patalpose. Įgyvendintas „Socialinės reabilitacijos neįgaliesiems bendruomenėje 2021 m.“ projektas (buvau šio projekto vadovu). Projekto suma – 19 301 Eur. Įgyvendinti projektai leido užtikrinti kokybišką užimtumą vaikų dienos centre, ugdyti ir lavinti individualius vaikų gebėjimus muzikos ir dailės srityse, skatinti fizinį aktyvumą, susipažinti ir išbandyti įvairias sporto šakas. Siekiant užtikrinti kokybišką vaikų laisvalaikį vasaros metu, bei įgalinti tėvus dirbti, jau antrus metus iš eilės birželio-rugpjūčio mėnesiais organizuotas vasaros užimtumas didelę ir vidutinę negalią turintiems vaikams. Siekiant kuo sėkmingesnės neįgaliųjų vaikų integracijos, vaikų užimtumą planavo ir įgyvendino ne tik įstaigos darbuotojai, bet ir savanoriai – studentai bei laisvieji mokytojai.  Nuo 2021 m. rugsėjo 1 d. veikia specialioji pradinio ugdymo klasė, įvairiapusių raidos sutrikimų turintiems vaikams. Klasėje ugdomi vaikai turintys didelių specialiųjų ugdymosi poreikių, didžiausią dėmesį skiriant asmeninei pažangai, atsižvelgiama į kiekvieno mokinio galias ir ypatybes. Įstaigoje tobulinta mokinių asmeninės pažangos stebėjimo tvarka. Ugdymo procese aktyviai naudojamos IT technologijos: per praėjusius metus įsigyti 3 planšetiniai kompiuteriai, 1 nešiojamas kompiuteris, 2 spausdintuvai (pradinio ugdymo klasei ir ikimokyklinio ugdymo grupei). Ugdymas tapo modernesnis, taip stiprinama vaikų motyvacija mokytis. Per 2021 m. pavyko pritraukti dirbti įstaigoje švietimo pagalbos specialistus: psichologą, specialųjį pedagogą – logopedą, socialinį pedagogą. Sustiprinome pedagogų, švietimo pagalbos specialistų ir Vaiko gerovės komisijos bendradarbiavimą. 100 proc. ugdytinių yra teikiama švietimo pagalba. Specialistai teikia individualią bei grupinę pagalbą negalią turintiems vaikams bei jų šeimos nariams.  Švietimo pagalbos specialistai įstaigoje įgalino į ikimokyklinio ugdymo grupę nuo 2021 m. rugsėjo 1 d. priimti ir ugdyti 2 vaikus turinčius įvairiapusių raidos sutrikimų. Darbuotojai labai aktyviai kėlė kvalifikaciją seminaruose, ilgalaikėse kvalifikacijos kėlimo programose. Ypatingas dėmesys skirtas dienos centro darbuotojų kvalifikacijos tobulinimui: per 2021 metus 100 proc. dienos centro darbuotojų kėlė kvalifikaciją autistiškų vaikų ugdymo srityje. 100 proc. mokytojų padėjėjų 2021 m. dalyvavo ilgalaikės kvalifikacijos tobulinimo programoje „Mokytojų padėjėjo mokymų programa“. Vienas pedagoginis darbuotojas persikvalifikavo, pagal trišalę sutartį baigė ŠU tęstinių studijų programą „Ikimokyklinio ugdymo pedagogika ir priešmokyklinis ugdymo“.  Siekiant dalintis informacija apie neįgalių vaikų ugdymą 2021 m. rugsėjo 17 d. Mažeikių rajono pedagogams ir švietimo pagalbos specialistams projekto lėšomis, Šerkšnėnuose surengti praktiniai mokymai „Mokinių, turinčių specialiųjų ugdymosi poreikių, sensorinis ugdymas“. Dalyvavo 50 Mažeikių rajono švietimo įstaigų atstovų. Skatinant bendradarbiavimą tarp įstaigos darbuotojų ir ugdytinių tėvų, Mažeikių rajono savivaldybės aplinkos apsaugos rėmimo specialiosios programos lėšomis surengta pažintinė – edukacinė išvyka bendruomenei. Taip suteikta galimybė neformalioje aplinkoje pabendrauti negalią turinčių vaikų šeimoms tarpusavyje bei su darbuotojais ugdančiais ir prižiūrinčiais jų vaikus. Vaikams – galimybė pažinti ir mokytis saugoti gamtą. Kaip ir kasmet įstaigoje atlikta lauko žaidimo aikštelių patikra, pašalinti trūkumai. Edukacinė ir kita įstaigos aplinka nuolat turtinama naudojant ugdymo, savivaldybės, valstybės biudžeto, paramos lėšas. Siekiama, jog aplinka atlieptų negalią turinčių vaikų pažinimo, kasdienio gyvenimo įgūdžių ugdymo poreikius.  |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Užtikrinti kokybišką Centro administravimą ir veiklos efektyvinimą. | Parengti Centro veiklą reglamentuojančius dokumentus. | * Parengtas strateginis planas 2021-2024 metams (per I-II 2021 m. pusmetį).
* Parengtas dokumentų paketas siekiant įgyvendinti LR Socialinės apsaugos ir darbo ministro 2020 m. liepos 10 d. įsakymu Nr. A1-658“ (per I ketvirtį).
* Sukurta nauja elektroninė pašto dėžutė, siekiant užtikrinti duomenų apsaugos reikalavimus.
 | * 2021 m. liepos 7 d. patvirtintas įstaigos Strateginis planas 2021-2023 metams.
* Per 2021 m. I ketvirtį parengtos ir patvirtintos tvarkos ir kiti reikalingi dokumentai, leidžiantys užtikrinti tinkamą Akredituotos vaikų dienos socialinės priežiūros teikimą.
* Naujas el. pašto dėžutė pradėta naudoti įstaigos viduje.
 |
| Užtikrinti efektyvų materialinių ir finansinių išteklių valdymas. | 2021 m. Centrui skirtos lėšos naudojamos efektyviai, be įsiskolinimų, įvykdyti finansiniai įsipareigojimai. | Gauti asignavimai panaudoti tinkamai, racionaliai, efektyviai. Įstaiga įsiskolinimų neturi. Sutaupytos lėšos perkeltos, panaudotos lauko erdvių atnaujinimui. |
| Užtikrinti dienos centro paslaugos prieinamumą. | Dienos centro paslauga teikiama ne mažiau 15 autizmo spektro sutrikimą turinčių vaikų, sunkią ir vidutinę negalią turinčių vaikų. | Vaikų dienos socialinės priežiūros paslauga naudojasi 21 sunkią ir vidutinę negalią turintis vaikas. |
| 1.2. Kurti visapusišką vaiko ugdymą skatinančią aplinką, siekiant individualios vaiko pažangos. | Ugdymosi aplinkos praturtinimas priemonėmis, skatinančiomis individualią pažangą | Lauko erdvių pritaikymas autizmo spektro sutrikimą turintiems vaikams. Įrengta tyrinėjimų, gamtos pažinimo, eksperimentavimų lauko erdvė. | Lauko erdvė pildoma naujomis priemonėmis: vaikų žaidimo nameliai, lauko virtuvė, basakojų takas.Atliktas ikimokyklinės ugdymo grupės remontas.Pažinimo ir kasdienio gyvenimo įgūdžių ugdymui projekto lėšomis įsigytas šiltnamis, pakeliamos lysvės, triušių namelis, kuriame gyvena 2 triušiai. |
| 1.3. Kurti besimokančią organizaciją, sudarant sąlygas profesiniam tobulėjimui. | Kelti darbuotojų kompetenciją dirbant su vaikais turinčiais didelių specialiųjų poreikių. | 80 proc. dienos centro ir mokyklos darbuotojų kėlė profesinę kvalifikaciją dalyvaudami mokymuose. | 100 proc. pradinės klasės, ikimokyklinės grupės, dienos centro darbuotojų kėlė kvalifikaciją ilgalaikėse kvalifikacijos kėlimo programose.1 pedagoginis darbuotojas baigė tęstinių studijų programą. |
| 1.4. |  |  |  |
| 1.5. |  |  |  |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. |  |
| 2.2. |  |
| 2.3. |  |
| 2.4. |  |
| 2.5. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Nuo 2021-06-08 padidintas akredituotas socialinės priežiūros vaikų skaičius. | Vaikų skaičius didinamas nuo 15 iki 21. Daugiau neįgalius vaikus auginančių šeimų gali naudotis paslauga. Sukurta papildoma darbo vieta.Finansavimas priklauso nuo vaikų skaičiaus įstaigoje. |
| 3.2. Surengti praktiniai mokymai rajono pedagogams ir švietimo pagalbos specialistams „Mokinių, turinčių specialiųjų ugdymosi poreikių, sensorinis ugdymas“ | Informacijos apie įstaigos veiklą sklaida.Dalijimasis gerąja patirtimi. |
| 3.3. |  |
| 3.4. |  |
| 3.5. |  |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |
| 4.3. |  |  |  |
| 4.4. |  |  |  |
| 4.5. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:1 – nepatenkinamai;2 – patenkinamai;3 – gerai;4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Vadovavimo ugdymui ir mokymuisi |
| 7.2. |